fi en fi fi fr fi fi fi fr fi fi fi fi fi en fi it fi fi fi en en fr en en fi fi fi fi km fi km fi fi fi fi fi fi fi km fi en fi en fi fi km fi km fi km fi en fi fi km km fi km fi km fi km fi en en fi fi it km fi km fi en fi fi fi fi km fi km fi fi en en fi km fi fi km fi en fi km fi en fi km fi km fi en fi km af km fi en fi km km it km fi en fi en fi en fi en fi km km fi km fi en fi en fi fi km fi en fi km fi km fi km fi en fi en fi en fi en fi km km en en en fi km fi en fi km fi fi fi fi fi fi fi fi fi fi fi fi fi fi et km fi km fi km km km fi id fi sv fi en fi fr en en en en
Use tab to navigate through the menu items.
Kitara on selvästi suosituin soitin, jota palvelumme kautta opetellaan soittamaan ja harjoitellaan kappaleita ja erilaisia tekniikoita. Kitara on myös ylivoimaisesti suosituin bändisoitin, eikä kitaransoiton suosio näytä olevan hiipumassa mihinkään. Materiaalia palvelussamme kitaralle on kaiken tasoisille, mutta kitaransoiton harrastus lähtee aina alkeista.
Kitara on siitä hyvä soitin, että hyviä kitaroita saa edullisesti ja soittimet ovat usein kestäviä. Tämä kuusikielinen soitin on täydellinen soitin musiikkiharrastuksen pariin. Kitara mielletään myös bändisoittimien kuninkaaksi.
Aloittamiseksi et tarvitse mitään muuta kuin kitaran. Usein aloitetaan akustisella kitaralla, mutta myös sähkökitara on hyvä valinta harrastuksen aloittamiseen tarkoitetuksisoittimeksi. Yleinen käsitys tuntuu olevan, että soittoharrastus olisi hyvä aloittaa akustisella kitaralla. Tämä ei kuitenkaan välttämättä ole paras ratkaisu kitaraan tutustuessa. Onkin hyvä käyttää aikaa pohtimiseen minkälaiseksi kitaristiksi haluaa tulla.
Tutustu oppaisiimme, joissa käsitellään eri kitaramallien eroja, pohditaa hyvän kitaran valintaa juuri sinulle ja katsotaa minkälaisia eroja tietyt ominaisuudet tuovat kitaraan.
Laaja katsaus eri kitaramallien eroihin
Kitara on syytä virittää aina ennen soittoa. Kielisoittimena kitaran vireys voi muuttua ja epävireisellä kitaralla soittaminen on kaikkea muuta, kuin nautinnollista ja hauskaa.
Kitaran lisäksi hyödyllinen lisävaruste harrastuksen aloittamisvaiheessa on viritysmittari. Virittimiä saa muksiikkiliikkeistä halvimmillaan alle 20€ hintaan. Virittimiä on eri kokoisia ja mallisia. Yksi suosituimmista malleista on ns. klipsiviritin, joka kiinnitetään kitaran lapaan. Sähköiset virittimet toimivat lähes aina paristoilla.
Kitara on hyvin helposti epävireeseen menevä instrumentti. Usein myös mielletään, että kitaran vireen pitävyys on kitaran tärkein ominaisuus. Hyvin halvoissa malleissa, joissa eri osien laadusta on tingitty, vireen heittelyn huomaa hyvinkin nopeasti. Tällöin voi olla, että kitaraa joutuu virittämään soittosession aikana useita kertoja.
Kun aloittaa kitaran soiton, on siis syytä oppia kitaran virittämisen. Jos opit soittamaan kitaraa hieman väärällä vireellä, voi korvakuulolla virittäminen tuottaa tulevaisuudessa hankaluuksia. Vire on hyvä tarkistaa aina soittokerran alussa ja tehdä siitä itselleen rutiini. Pian korva harjaantuukin kuulemaan jo ensimmäisestä soinnusta, onko soitin vireessä.
Perusvire kitarassa on seuraava
E, A, D, G, B, E
Nykyään suosittuja virittimiä löytyy myös applikaatioina älypuhelimille.
Lue lisää erilaisten kitaroiden virityksestä ja erikoisvireistä
Paras tapa harrastaa musiikkia
Rockway tarjoaa sinulle kaiken, mitä tarvitset soittoharrastuksesi aloittamiseen, ylläpitämiseen ja kehittämiseen. Tuhansia videosisältöjä nuotteineen ja taustanauhoineen käyttää jo yli 100 000 suomalaista.
Lunasta ilmainen kokeilusi nyt!
KITARAN SOINNUT JA OTTEET
Kitaraa soitetaan pääosin erilaisilla otteilla ja soinnuiilla. Perussoinnut ja otteet opit Akustisen kitaran alkeiskurssilla. Heavy- ja rock-musiikissa laajasti käytetyt “vitossoinnut” eli voimasoinnut opetellaan Sähkökitaran alkeiskurssilla. Sointujen oppimiseen ei ole oikotietä, vaan ne oppii harjoittelemalla ja soittamalla ajan kanssa. On hyvä kuitenkin muistaa, että jo kourallisella perussointuja voi soittaa satoja tunnettuja kappaleita komppaamalla. Sointulappu on hyvä väline, jonka avulla harjoitella eri sointuja.
Suuri sointuopas -kurssi on todella hyödyllinen heti alkeiden jälkeen, kun olet oppinut ensimmäiset sointusi ja haluat laajentaa sointupankkiasi ja ymmärtää teoriaa sointujen taustalla.
Kun harjoittelet sointuja ja otteita kiinnitä huomiota siihen, miten opettaja pitää käsiään ja kuuntele hänen neuvoja. Mikäli otteet tuntuvat haastavilta, kannattaa välttää näitä otteellisia seikkoja.
Solistisen soiton lisäksi kitara on yleinen säestysinstrumentti ja säestyssoitossakin sen juuret ulottuvat aivan soittimen historian alkuun. Säestäminen tapahtuu usein joko näppäilemällä tai komppaamalla kappaleen sointuja. Komppaamisella tarkoitetaan rytmikästä soitantaa, jossa komppikäsi (tai plektrakäsi) tekee suurimman työn. Säestyksen ja komppauksen tarkoitus on luoda pohja laululle tai muulle solistiselle vastineelle.
Kitaralle on tarjolla laaja valikoima erilaisia lisävarusteita ja vempaimia, joilla on vaikutuksia soittimen soundiin tai joilla kitaristin elämä helpottuu.
Kieliä kitarassa on yleisimmin kuusi. Kitarankielet ovat soittimesi kuluvia osia, joita kannattaa vaihtaa säännöllisin väliajoin. Siitä kuinka pitkään kielesi kestää on lähes mahdotonta antaa yleispätevää vastausta, koska se riippuu monista seikoista. Käyttöikään vaikuttavat mm. oman hien koostumus, oma soittotyyli, soittimen säädöt, vibratallan käyttö ja kielten materiaali.
Erilaisissa kitaroissa käytetään erilaisia kieliä. Kieleiä on myös useita eri paksuuksia, joilla on omat ominaisuutensa. Lue eri kitaroille tarkoitetuista kielistä ja kielten paksuuksista lisää täältä.
Laadukas kitarateline on – kitaralaukun tai kitarapussin jälkeen – turvallisin paikka soittimellesi, silloin kun et ole juuri soittamassa. Murtuneen kaulan tai viritinlavan korjaus on taatusti paljon kalliimpi kuin hyvä teline.
Jos sinulla sattuu olemaan nitrolakalla viimeistelty soitin – esimerkiksi lähes kaikki Gibson-kitarat – kannattaa varmistaa, että telineen pehmusteet sopivat nitrolakalle. Joistakin kumimaisista pehmusteista voi jäädä ikävät tummat (tai kupruilevat) jäljet soittimen viimeistelyyn.
Kielten näppäily plektralla, pikkaaminen (engl. picking) on keskeisimpiä tapoja tuottaa ääntä kitaralla ja muilla kitaran sukuisilla kielisoittimilla, kuten mandoliini, balalaikka, bouzouki, oud jne. Plektroja on teräväkärkisellä muovinpala, jonka kärkeä lyödään kieleen tuottaakseen ääni. Plektroja on eri kokoisia, mallisia ja värisiä.
Plektralla soittaessa aukeaa myös uusi maailma eri soittotekniikoiden pariin plektralla.
Capo (tai kapo) on ikivanha, mutta yhä kätevä apuväline, jolla saa ikäänkuin siirrettyä kielisoittimen yläsatula lähemmäksi tallaa kohti. “Avointen” kielten sävelkorkeus muuttuu capon avulla korkeammaksi, mikä mahdollistaa biisin sävellajin muuttamista, ilman uusien sointujen oppimisen tarvetta.
Ensimmäiset capot ruuvattiin edestä suoraan luutun otelautaan, mutta nykyiset capot toimivat suurilta osin metallijousen voimalla tai kiristysruuvilla. Perinnemalleissa voi olla myös kumihenkselilenkki kiinnitystä varten.
Koska eri kitaratyypeissä – klassinen, teräskielinen ja sähkökitara – kaulojen leveys ja paksuus, sekä otelautojen kaarevuus on lähtökohtaisesti erilainen, tarvitaan jokaiselle kitaratyypille oman caponsa.
Capon käyttö on todella helppoa, ja oman löytää kokeilemalla eri mekanismeja.
Tärkeintä capon käytössä on, että muistaa aina varmistaa, ettei capo vedä jotain kielistä sivusuuntaan. Lopuksi tsekataan vielä nopeasti kitaran vire, ja sitten ollaan lähtövalmiina.
Jos sinua kiinnostaa slidekitaran soitto, tarvitset luonnollisesti slideputken.
Alun perin kitaristit valmistivat slideputkensa itse lasipullojen irtisahatuista tai -murretuista kauloista. Nykyään soittajille tarjotaan valmiiksi laaja valikoima erikokoisia putkia eri materiaaleista. Karkeasti yleistä en voisi sanoa, että keraamiset ja lasiputket soivat lämpimämmin kuin purevammat metallislidet, mutta tässäkin kokeileminen kannattaa ehdottomasti.
On myös tärkeä päättää meneekö slideputki nimettömälle vai pikkusormelle, ja etsiä sitten oikeankokoisen mallin. Putken pitäisi istua niin hyvin, ettei se putoa sormelta kesken menon, mutta se ei myöskään saa istua niin tiukalla, ettei sitä saa helposti irti. Yksi poikkeus tähän ovat pieniä vanhoja lääkepurkkeja jäljittävät lasislidet (ns. Coricidin Bottle), jotka istuvat aina suhteellisen löysästi sormen päällä. Slidesoiton saat haltuun Jarmo Hynnisen mahtavalla Rockwayn Slide-kitara -kurssilla.
Kitaran yleiskunnolla ja huollolla on yllättävän suuri merkitys sille, että soittokokemus olisi mahdollisimman mukava ja harjoittelutulokset optimaaliset.
Kitaran kielet ovat yksi tärkein elementti kitarassa. Niiden kunto ja puhtaus vaikuttaa suuresti kitarasta lähtevään soundiin. Kun olet löytänyt itsellesi sopivan paksuiset kielet, kannattaa ne vaihtaa säännöllisesti aina uusii.
On tärkeää, että kielet ovat oikein kiinni kitarassa. Tässä ohjeet kielten vaihtoon eri mallisiin kitaroihin. Lue lisää kielten vaihdosta täältä.
Floyd Rose -vibralla varustettu kitara
Les Paul -mallinen kitara
Skaalat tai asteikot ovat sarja ääniä, joita voi soittaa kitaran lisäksi millä tahansa melodiseen soittoon soveltuvalla instrumentilla. Skaalat ovat kitarasoolojen peruskivi ja niiden tuntemus on ensiarvoisen tärkeää esimerkiksi improvisoinnin kannalta. Asia voi kuulostaa vaikealta, mutta sitä se ei ole. Jokaisella kappaleella on nimittäin sävellaji ja siihen sopivia asteikoita. Kun tiedät kappaleen sävellajin, voit aloittaa sooloimprovisoinnin jo yhdellä asteikolla.
Yleisin asteikko on varmasti pentatoninen asteikko. Olemme tehneet tälle asteikolle täysin oman kurssin.
Polut ovat useammista kursseista koostuvia kokonaisuuksia, jotka tarjoavat kattavamman sukelluksen nimettyyn aiheeseen. Polut tarjoavat loistavan tavan tutustua palveluumme syvällisemmin.
Rockway on tietopankki, josta löydät biisejä, genrejä,
Inspiroidu, soita, jammaile ja harrasta huolettomasti ilman paineita.
Voit edetä suunnitelmallisesti luotujen kurssikokonaisuuksien avulla ja kehittyä nopeasti.
Ilmainen kokeilusi sisältää kaikki soittimet, kaikki kurssit.
+358 45 7731 1111 (mpm/pvm)